বাংলা ভাষা
বাংলা ভাষা (; ) দক্ষিণ এশিয়ার বঙ্গ অঞ্চলের মানুষের স্থানীয় ভাষা, এই অঞ্চলটি বর্তমানে রাজনৈতিকভাবে স্বাধীন রাষ্ট্র বাংলাদেশ ও ভারতের অঙ্গরাজ্য পশ্চিমবঙ্গ নিয়ে গঠিত। এছাড়াও ভারতের ত্রিপুরা রাজ্য, অসম রাজ্যের বরাক উপত্যকা এবং আন্দামান দ্বীপপুঞ্জেও বাংলা ভাষাতে কথা বলা হয়। এই ভাষার লিপি হল বাংলা লিপি। এই অঞ্চলের প্রায় বাইশ কোটি স্থানীয় মানুষের ও পৃথিবীর মোট ৩০ কোটি মানুষের ভাষা হওয়ায়, এই ভাষা বিশ্বের সর্বাধিক প্রচলিত ভাষাগুলির মধ্যে চতুর্থ স্থান অধিকার করেছে। বাংলাদেশ, ভারত ও শ্রীলঙ্কার জাতীয় সঙ্গীত, এবং ভারতের জাতীয় স্তোত্র এই ভাষাতেই রচিত এবং তা থেকেই দক্ষিণ এশিয়ায় এই ভাষার গুরুত্ব বোঝা যায়।
ভারতীয় জনগণ
ভারতীয় জনগণ অথবা ভারতীয় জনজাতি , পৃথিবীর ২য় বৃহত্তম জনজাতি যা পৃথিবীর মোট জনসংখ্যার ১৭.৫০%। "ইন্ডিয়ান" বলতে জাতি বোঝায়, উপজাতি অথবা কোন বিশেষ ভাষা ব্যাবহারকারি বোঝায় না। "ইন্ডিয়ান" বা "ভারতীয়" জাতি বহু উপজাতি এবং ভাষাভাষীতে বিভক্ত থাকায় তা ভারতের সমৃদ্ধ বৈচিত্র্যকে প্রকাশ করে। ভারত, ভারতীয় ভূখণ্ডের মধ্যে সমস্ত এথিনিক গোষ্ঠীগুলিকে নিজের আশ্রয়ে রেখেছে।আরব, ইউনাইটেড কিংডম, উত্তর আমেরিকা, অস্ট্রেলিয়া, নিউজিল্যান্ড, দক্ষিণ আফ্রিকা, ক্যরিবিয়ান, ক্যরিবিয়ান ও দক্ষিণ ইউরোপ থেকে প্রবাসের কারনে ভারতীয় পূর্বপুরুষ গোষ্ঠী বৈচিত্র্যে সমৃদ্ধ। প্রায় বারো লাখ জনজাতিতে ভারত সমৃদ্ধ।